CELEX: 62013CN0639
Language: el
Date: 2013-12-03 00:00:00
Title: Υπόθεση C-639/13: Προσφυγή της 3ης Δεκεμβρίου 2013 — Ευρωπαϊκή Επιτροπή κατά Δημοκρατίας της Πολωνίας

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/23
            
         Προσφυγή της 3ης Δεκεμβρίου 2013 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-639/13)
   2014/C 45/39
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Lozano Palacios και M. Owsiany-Hornung)
   
      Καθής: Δημοκρατία της Πολωνίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               Να διαπιστώσει ότι η Δημοκρατία της Πολωνίας παρέβη τις υποχρεώσεις που υπέχει από τα άρθρα 96, 97 και 98 της οδηγίας 2006/112/ΕΚ του Συμβουλίου (της 28ης Νοεμβρίου 2006) σχετικά με το κοινό σύστημα φόρου προστιθέμενης αξίας (1) σε συνδυασμό με το Παράρτημα III της εν λόγω οδηγίας, εφαρμόζοντας μειωμένο και όχι κανονικό συντελεστή ΦΠΑ σε προϊόντα και υπηρεσίες που αποβλέπουν στην πρόληψη πυρκαγιάς,
            
         
               —
            
            
               να καταδικάσει Πολωνία στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της προσφυγής της η Επιτροπή προέβαλε ότι η Δημοκρατία της Πολωνίας επέβαλε μειωμένο συντελεστή φόρου σε προϊόντα, τα οποία δεν περιλαμβάνονται στο Παράρτημα ΙΙΙ της οδηγίας. Εντούτοις, τα προϊόντα αυτά πρέπει να φορολογούνται με τον κανονικό συντελεστή, καθότι δεν εμπίπτουν στις εξαιρέσεις του άρθρου 98, παράγραφος 2. Η σχετική επιχειρηματολογία της Πολωνίας είναι αμιγώς οικονομικού χαρακτήρα και, ως εκ τούτου, δεν μπορεί να ληφθεί υπόψη ως προς την ορθή νομική αξιολόγηση της παραβάσεως. Πέραν κάθε αμφιβολίας, οι ρυθμίσεις του πολωνικού δικαίου δεν είναι σύμφωνες με τις απαιτήσεις της οδηγίας.
   
      (1)  ΕΕ L 347, σ. 1.